text: O South Africa o sasifoan a cemahaday ho a kitakit, o samacemahaday ko kicay i Africa safaniyot a kitakit[12][42]. O kadofahay ko kinaira no South Africa, sakipaysoan a kicay, sarikec, sakalalicay, kinairaira ato kalolalan a comahad, malaheciay ko nipatirengan ato maci kalali’aca no payso mala’ayaway no 20 i polong no cikiw ko South Africa. Salonganay kingko o sepatay ta’akay kingko no South Africa, o sata’akay kingko no Africa safanitot. Itini i South Africa macowatay satakaraway sa’etal halo Cape Town, Johannesburg, Durban ato Elizabeth minato, nika o nian a sa’etalan o roma a sa’etal citolas ko nikacowat, nanoya o laloma’an no kitakit o sakapakinali a kalala’ed no cidafongay ato pakoyocay a demak[25][177][344].